Logan (film)

Logan er en amerikansk superhelt-film fra 2017 med Hugh Jackman i hovedrollen. Det er den tiende filmen i X-Men-filmserien og var en oppfølger til X-Men Origins: Wolverine (fra 2009) og filmen The Wolverine (fra 2013)

Filmen er basert på en dyster fremtid og følger en ekstremt syk Charles Xavier som forsøker å forsvare en ung mutant ved navn Laura fra en gjeng kriminelle. Filmen ble produsert av 20th Century Fox og Marvel Entertainment og deretter distribuert av 20th Century Fox. Filmen er regissert av James Mangold, som var med på å skrive manus sammen med Michael Green og Scott Frank. I tillegg til Hugh Jackman spiller også Patrick Stewart, Richard E. Grant og Boyd Holbrook noen av hovedrollene. Filmen hadde premiere i løpet av den 67. Berlin International Film Festival, den 17. februar 2017, og havnet på kino i USA fra 3. mars 2017.

Handlingsreferat 
I år 2029 har ingen nye mutanter blitt født på 25 år, og en aldrende Logan lider ettersom hans helbredende evne begynner å svikte ham. Han arbeider som limousinsjåfør i El Paso, Texas under navnet James Howlett. Han og Caliban tar vare på den 90 år gamle Charles Xavier, Logans mentor og grunnlegger av X-Men, i et forlatt smelteverk i Nord-Mexico. Xavier har utviklet demens som fører til destruktive anfall. Det blir antydet at ett slikt anfall ett år tidligere frigjorde en kraftig bølge av telepati som skadet over 600 mennesker og drepte syv andre - inkludert enkelte X-Men.

Logan godtar motvillig å eskortere Gabriela Lopez, en tidligere sykepleier for bioteknologi-selskapet Alkali-Transigen, og en ung jente som kalles for Laura til Eden, et tilfluktssted over grensen. Senere, etter å ha funnet Gabriela død, blir Logan konfrontert i sitt gjemmested av drapsmannen Donald Pierce, som er sikkerhetssjef for selskapet Transigen. Pierce leter etter Laura, som har stuvet bort i Logans limousine og har krefter som hans. Hun, Logan og Xavier unnslipper Pierce og hans Reavers, men Caliban blir torturert for å spore opp Laura.

En video på Gabrielas mobiltelefon viser at Transigen skapte Laura og andre barn fra mutant-DNA for å bli våpen; Laura ble opprettet fra Logans DNA. Ettersom barna viste seg vanskelige å kontrollere, ble det bestemt at barna skulle drepes. Men Gabriela og et par andre sykepleiere hjalp enkelte av barna å rømme. I Oklahoma City oppdager Logan at Eden dukker opp i Lauras X-Men-tegneserie, og han forteller henne at området er fiktiv. Senere oppdager Logan at en rekke Transigen-barn forbereder seg på å krysse grensen til Canada. Logan mener at jobben hans er ferdig, og velger å ikke følge dem - til Lauras forferdelse.

Medvirkende 

 Hugh Jackman som Logan: En X-Man tidligere kjent som Wolverine. Jackman spiller også X-24, en yngre klone av Wolverine, som bare er lojal ovenfor hans skaper Zander Rice.
 Patrick Stewart som Charles Xavier: En mutant som er verdens mektigste telepat. Tidligere kjent som Professor X.
 Richard E. Grant som Dr. Zander Rice: Direktør for Transigen, hvis far tidligere ble myrdet av Logan.
 Boyd Holbrook som Donald Pierce: Sikkerhetssjef for Transigen.
 Stephen Merchant som Caliban: En albino mutant som hjelper Logan å ta vare på Xavier.
 Dafne Keen som Laura: En mystisk ung jente.

Referanser

Eksterne lenker 
 
 

Superheltfilmer fra USA
Filmer fra 2017
Engelskspråklige filmer